Ericu950/Stoicheia-meter-silver huggingface dataset:
κ ἀκεῖθεν ἐπιβάντες ἐπ αὐτὸ τοῦτο παρεσκευασμένων πλοίων ἀνήχθησαν .
ὁ δὲ Ἀντίγονος ἐξ ἐφόδου παραλαβὼν τὴν πόλιν , καὶ χρησάμενος τοῖς Λακεδαιμονίοις φιλανθρώπως , καὶ τὸ ἀξίωμα τῆς Σπάρτης οὐ προπηλακίσας οὐ δ ἐνυβρίσας , ἀλλὰ καὶ νόμους καὶ πολιτείαν ἀποδοὺς καὶ τοῖς θεοῖς θύσας , ἀνεχώρησεν ἡμέρᾳ τρίτῃ , πυθόμενος ἐν Μακεδονίᾳ πολὺν πόλεμον εἶναι καὶ πορθεῖσθαι τὴν χώραν ὑπὸ τῶν βαρβάρων , ἤδη δὲ καὶ τὸ νόσημα κατεῖχεν αὐτόν , εἰς φθίσιν ἐκβεβηκὸς ἰσχυρὰν καὶ κατάρρουν σύντονον .
οὐ μὴν ἀπεῖπεν , ἀλλ ἀντήρκεσε πρὸς τοὺς οἰκείους ἀγῶνας ὅσον ἐπὶ νίκῃ μεγίστῃ καὶ φόνῳ πλείστῳ τῶν βαρβάρων εὐκλεέστερον ἀποθανεῖν , ὡς μὲν εἰκός ἐστι καὶ λέγουσιν οἱ περὶ Φύλαρχον , αὐτῇ τῇ περὶ τὸν ἀγῶνα κραυγῇ τὸ σῶμα προσαναρρήξας ἐν δὲ ταῖς σχολαῖς ἦν ἀκούειν ὅτι βοῶν μετὰ τὴν νίκην ὑπὸ χαρᾶς , ὦ καλῆς ἡμέρας , πλῆθος αἵματος ἀνήγαγε καὶ πυρέξας συντόνως ἐτελεύτησε 0 .
ταῦτα μὲν τὰ περὶ Ἀντίγονον 0 .
κλεομένης δὲ πλέων ἀπὸ Κυθήρων εἰς νῆσον ἑτέραν , Αἰγιαλίαν , κατέσχεν .
ὅθεν εἰς Κυρήνην περαιοῦσθαι μέλλοντος αὐτοῦ , τῶν φίλων εἷς ὄνομα Θηρυκίων , ἀνὴρ πρός τε τὰς πράξεις φρονήματι κεχρημένος μεγάλῳ καὶ τοῖς λόγοις γεγονώς τις ὑψηλὸς ἀεὶ καὶ μεγάλαυχος , ἐντυχὼν αὐτῷ κατ ἰδίαν , τὸν μὲν κάλλιστον , εἶπεν , ὦ βασιλεῦ , θάνατον τὸν ἐν τῇ μάχῃ προηκάμεθα .
καίτοι πάντες ἤκουσαν ἡμῶν λεγόντων ὡς οὐχ ὑπερβήσεται τὸν βασιλέα τῶν Σπαρτιατῶν Ἀντίγονος εἰ μὴ νεκρόν 0 .
ὁ δὲ δεύτερος δόξῃ καὶ ἀρετῇ νῦν ἔτι πάρεστιν ἡμῖν .
ποῖ πλέομεν ἀλογίστως , ἀποφεύγοντες ἐγγὺς ὂν κακὸν καὶ μακρὰν διώκοντες ;
εἰ γὰρ οὐκ αἰσχρόν ἐστι δουλεύειν τοῖς ἀπὸ Φιλίππου καὶ Ἀλεξάνδρου τοὺς ἀφ Ἡρακλέους , πλοῦν πολὺν κερδανοῦμεν Ἀντιγόνῳ παραδόντες ἑαυτούς , ὃν εἰκός ἐστι Πτολεμαίου διαφέρειν ὅσον Αἰγυπτίων Μακεδόνας , εἰ δὲ ὑφ ὧν κεκρατήμεθα τοῖς ὅπλοις οὐκ ἀξιοῦμεν ἄρχεσθαι , τί τὸν μὴ νενικηκότα δεσπότην ποιοῦμεν αὑτῶν , ἵνα ἀνθ ἑνὸς δυεῖν κακίους φανῶμεν , Ἀντίγονον μὲν φεύγοντες , Πτολεμαῖον δὲ κολακεύοντες 0 ;
ἢ διὰ τὴν μητέρα φήσομεν εἰς Αἴγυπτον ἥκειν ;
καλὸν μεντἂν αὐτῇ θέαμα γένοιο καὶ ζηλωτόν ἐπιδεικνυμένῃ ταῖς Πτολεμαίου γυναιξὶν αἰχμάλωτον ἐκ βασιλέως καὶ φυγάδα τὸν υἱόν .
οὐχ ἕως ἔτι τῶν ἰδίων ξιφῶν ἄρχομεν καὶ τὴν Λακωνικὴν ἀφορῶμεν , ἐνταῦθα τῆς τύχης ἀπαλλάξαντες ἑαυτοὺς ἀπολογησόμεθα τοῖς ἐν Σελασίᾳ κειμένοις ὑπὲρ τῆς Σπάρτης , ἀλλ ἐν Αἰγύπτῳ καθεδούμεθα πυνθανόμενοι τίνα τῆς Λακεδαίμονος σατράπην Ἀντίγονος ἀπολέλοιπε ;
τοιαῦτα τοῦ Θηρυκίωνος εἰπόντος ὁ Κλεομένης ἀπεκρίνατο , τῶν ἀνθρωπίνων τὸ ῥᾷστον , ὦ πόνηρε , καὶ πᾶσιν ἐν ἑτοίμῳ διώκων , ἀποθανεῖν , ἀνδρεῖος εἶναι δοκεῖς , φεύγων αἰσχίονα φυγὴν τῆς πρότερον 0 ;
πολεμίοις μὲν γὰρ ἐν ἐνέδωκαν ἤδη καὶ κρείττονες ἡμῶν , ἢ τύχῃ σφαλέντες ἢ βιασθέντες ὑπὸ πλήθους ·
ὁ δὲ πρὸς πόνους καὶ ταλαιπωρίας ἢ ψόγους καὶ δόξας ἀνθρώπων ἀπα 0 ·
γορεύων ἡττᾶται τῆς αὑτοῦ μαλακίας , δεῖ γὰρ τὸν αὐθαίρετον θάνατον οὐ φυγὴν εἶναι πράξεων , ἀλλὰ πρᾶξιν .
αἰσχρόν γὰρ καὶ ζῆν μόνοις ἑαυτοῖς καὶ ἀποθνῄσκειν 0 ·
ἐφ ὃ νῦν σὺ παρακαλεῖς ἡμᾶς , σπεύδων ἀπαλλαγῆναι τῶν παρόντων , καλὸν δὲ οὐδὲν οὐ δὲ χρήσιμον ἄλλο διαπραττόμενος , ἐγὼ δὲ καὶ σὲ καὶ ἐμαυτὸν οἴομαι δεῖν τὰς ὑπὲρ τῆς πατρίδος ἐλπίδας μὴ καταλιπεῖν ὅπου δ ἂν ἡμᾶς ἐκεῖναι καταλίπωσι , ῥᾷστα βουλομένοις ἀποθανεῖν ὑπάρξει .
πρὸς ταῦτα Θηρυκίων οὐδὲν ἀντειπών , ὅτε πρῶτον ἔσχε καιρὸν ἀποστῆναι τοῦ Κλεομένους , ἐκτραπόμενος παρὰ τὸν αἰγιαλὸν ἔσφαξεν ἑαυτόν .
ὁ δὲ Κλεομένης ἀπὸ τῶν Αἰγιαλῶν ἀναχθεὶς τῇ Λιβύῃ προσέβαλε , καὶ διὰ τῶν βασιλικῶν παραπεμπόμενος ἧκεν εἰς Ἀλεξάνδρειαν ι .
ὀφθεὶς δὲ τῷ Πτολεμαίῳ , κατ ἀρχὰς μὲν ἐτύγχανε κοινῶς φιλανθρώπου καὶ μετρίου πρὸς αὐτόν ·
ἐπεὶ δὲ γνώμης διδοὺς πεῖραν ἀνὴρ ἐφαίνετ ἔμφρων , καὶ τῆς καθ ἡμέραν ὁμιλίας αὐτοῦ τὸ Λακωνικὸν καὶ ἀφελὲς τὴν χάριν ἐλευθεριον εἶχε , καὶ τὴν εὐγένειαν οὐδαμῇ καταισχύνων οὐ δὲ καμπτόμενος ὑπὸ τῆς τύχης , τῶν πρὸς ἡδονὴν καὶ κολακείαν διαλεγομένων πιθανώτερος ἐφαίνετο , πολλὴ μὲν αἰδὼς καὶ μετάνοια τὸν Πτολεμαῖον εἶχεν ἀνδρὸς ἀμελήσαντα τοιούτου καὶ προέμενον τῷ Ἀντιγόνῳ , δόξαν ἅμα κεκτημένῳ τηλικαύτην καὶ δύναμιν , ἀναλαμβάνων δὲ τιμαῖς καὶ φιλοφροσύναις τὸν Κλεομένη παρεθάρρυνεν ὡς μετὰ νεῶν καὶ χρημάτων ἀποστελῶν αὑτὸν εἰς τὴν Ἑλλάδα καὶ καταστήσων εἰς τὴν βασιλείαν .
ἐδίδου δὲ καὶ σύνταξιν αὐτῷ τέσσαρα καὶ εἴκοσι τάλαντα καθ ἕκαστον ἐνιαυτόν .
ἀφ ὧν ἐκεῖνος αὑτὸν καὶ τοὺς φίλους εὐτελῶς καὶ σωφρόνως διοικῶν , τὰ πλεῖστα κατανήλισκεν εἰς φιλανθρωπίας καὶ μεταδόσεις τῶν ἀπὸ τῆς Ἑλλάδος εἰς Αἴγυπτον ἐκπεπτωκότων .
ὁ μὲν οὖν πρεσβύτερος Πτολεμαῖος πρὶν ἐκτελέσαι τῷ Κλεομένει τὴν ἔκπεμψιν ἐτελεύτησε τῆς δὲ βασιλείας εὐθὺς εἰς πολλὴν ἀσέλγειαν καὶ παροινίαν καὶ γυναικοκρατίαν ἐμπεσούσης ἠμελεῖτο καὶ τὰ τοῦ Κλεομένους .
ὁ μὲν γὰρ βασιλεὺς αὐτὸς οὕτω διέφθαρτο τὴν ψυχὴν ὑπὸ γυναικῶν καὶ πότων ὥστε , ὁπότε νήφοι μάλιστα καὶ σπουδαιότατος αὑτοῦ γένοιτο , τελετὰς τελεῖν καὶ τύμπανον ἔχων ἐν τοῖς βασιλείοις ἀγείρειν , τὰ δὲ μέγιστα τῆς ἀρχῆς πράγματα διοικεῖν Ἀγαθόκλειαν τὴν ἐρωμένην τοῦ βασιλέως καὶ τὴν ταύτης μητέρα καὶ πορνοβοσκὸν Οἰνάνθην .
ὅμως δ οὖν ἔδοξέ τις ἐν ἀρχῇ καὶ τοῦ Κλεομένους χρεία γεγονέναι .
δεδιὼς γὰρ Μάγαν τὸν ἀδελφὸν Πτολεμαῖος , ὡς ἰσχύοντα διὰ τῆς μητρὸς ἐν τῷ στρατιωτικῷ , τὸν Κλεομένη προσελάμβανε καὶ μετεδίδου τῶν ἀπορρήτων συνεδρίων , βουλευόμενος ἀνελεῖν τὸν ἀδελφόν .
ὁ δέ , καίπερ ἁπάντων τοῦτο πράττειν κελευόντων , μόνος ἀπηγόρευσεν , εἰπὼν ὡς μᾶλλον , εἰ δυνατὸν ἦν , ἔδει φῦσαι τῷ βασιλεῖ πλείονας ἀδελφοὺς πρὸς ἀσφάλειαν καὶ διαμονὴν τῶν πραγμάτων .
σωσιβίου δὲ τοῦ πλεῖστον ἐν τοῖς φίλοις δυναμένου φήσαντος οὐκ εἶναι τὰ τῶν μισθοφόρων αὐτοῖς βέβαια τοῦ Μάγα ζῶντος , ἀμελεῖν ἐκέλευσεν ὁ Κλεομένης ἕνεκά γε τούτου ·
πλείους γὰρ ἢ τρισχιλίους τῶν ξένων εἶναι Πελοποννησίους προσέχοντας αὐτῷ , κ ἂν μόνον νεύσῃ , προθύμως μετὰ τῶν ὅπλων παρεσομένους 0 .
οὗτος ὁ λόγος τότε μὲν οὐ μικρὰν τῷ Κλεομένει καὶ πίστιν εὐνοίας καὶ δόκησιν ἰσχύος προσέθηκεν , ὕστερον δέ , τοῦ Πτολεμαίου τῆς ἀσθενείας ἐπιτεινούσης τὴν δειλίαν , καὶ καθάπερ εἴωθεν ἐν τῷ μηδὲν φρονεῖν , τοῦ πάντα δεδοικέναι καὶ πᾶσιν ἀπιστεῖν ἀσφαλεστάτου δοκοῦντος εἶναι , φοβερὸν ἐποίει τὸν Κλεομένη τοῖς αὐλικοῖς , ὡς ἰσχύοντα παρὰ τοῖς ξένοις ·
καὶ πολλῶν ἦν ἀκούειν λεγόντων ὅτι οὗτος ὁ λέων ἐν τούτοις τοῖς προβάτοις ἀναστρέφεται .
τῷ γὰρ ὄντι τοιοῦτον διέφαινεν ἦθος ἐν τοῖς βασιλικοῖς , ὑποβλέπων ἀτρέμα καὶ παρεπισκοπῶν τὰ πραττόμενα .
ναῦς μὲν οὖν αἰτῶν καὶ στρατιὰν ἀπεῖπε ·
πυνθανόμενος δὲ τεθνάναι τὸν Ἀντίγονον , Αἰτωλικῷ δὲ πολέμῳ συμπεπλέχθαι τοὺς Ἀχαιούς , τὰ δὲ πράγματα ποθεῖν αὐτὸν καὶ παρακαλεῖν , ἐν ταραχῇ καὶ διασπασμῷ τῆς Πελοποννήσου γεγενημένης , ἠξίου μὲν μόνος ἀποσταλῆναι μετὰ τῶν φίλων , ἔπειθε δὲ οὐδένα , τοῦ μὲν βασιλέως οὐκ εἰσακούοντος , ἀλλ ἐν γυναιξὶ καὶ θιάσοις καὶ κώμοις συνέχοντος ἑαυτόν , ὁ δὲ τῶν ὅλων προεστηκὼς καὶ προβουλεύων Σωσίβιος μένοντα μὲν τὸν Κλεομένη παρὰ γνώμην ἡγεῖτο δυσμεταχείριστον εἶναι καὶ φοβερόν , ἀφεθέντα δὲ τολμηρὸν , ἄνδρα καὶ μεγαλοπράγμονα καὶ τῆς βασιλείας νοσούσης θεατὴν γεγενημένον .
οὐ δὲ γὰρ αἱ δωρεαὶ κατεπράυνον αὐτόν , ἀλλ ὥσπερ τὸν Ἆπιν ἐν ἀφθόνοις διαιτώμενον καὶ τρυφᾶν δοκοῦντα τοῦ κατὰ φύσιν βίου καὶ δρόμων ἀφέτων καὶ σκιρτήσεων ἵμερος ἔχει , καὶ δῆλός ἐστι δυσανασχετῶν τὴν ἐν ταῖς χερσὶ τῶν ἱερέων διατριβήν , οὕτως ἐκεῖνον οὐδὲν ἤρεσκε τῶν μαλθακῶν , ἀλλὰ φθινύθεσκε φίλον κῆρ , ὥσπερ Ἀχιλλεύς , αὖθι μένων , ποθέεσκε δ ἀυτήν τε πτόλεμόν τε 0 .
τοιούτων δὲ τῶν κατ αὐτὸν ὄντων πραγμάτων ἀφικνεῖται Νικαγόρας ὁ Μεσσήνιος εἰς Ἀλεξάνδρειαν , ἀνὴρ μισῶν μὲν τὸν Κλεομένη , προσποιούμενος δὲ φίλος εἶναι ·
χωρίον δέ ποτε καλὸν αὐτῷ πεπρακώς καὶ δι ἀσχολίαν , ὡς ἔοικε , διὰ πολέμους οὐκ ἀπειληφὼς τὸ ἀργύριον .
τοῦτον οὖν ἐκβαίνοντα τότε τῆς ὁλκάδος ἰδὼν ὁ Κλεομένης ἔτυχε γὰρ ἐν τῇ κρηπῖδι τοῦ λιμένος περιπατῶν ἠσπάζετο προθύμως καὶ τίς αὐτὸν εἰς Αἴγυπτον ἄγοι πρόφασις ἠρώτα .
τοῦ δὲ Νικαγόρου φιλοφρόνως ἀντασπαζομένου καὶ φήσαντος ἵππους ἄγειν τῷ βασιλεῖ καλοὺς τῶν πολεμιστηρίων , γελάσας ὁ Κλεομένης , ἐβουλόμην ἄν , ἔφη , σε μᾶλλον ἥκειν ἄγοντα σαμβυκιστρίας καὶ κιναίδους ·
ταῦτα γὰρ νῦν μάλιστα κατεπείγει τὸν βασιλέα .
καὶ ὁ Νικαγόρας τότε μὲν ἐμειδίασεν ἡμέραις δὲ ὕστερον ὀλίγαις ὑπομνήσας τοῦ χωρίου τὸν Κλεομένην νῦν γοῦν ἐδεῖτο τὴν τιμὴν ἀπολαβεῖν , ὡς οὐκ ἂν ἐνοχλήσας , εἰ μὴ περὶ τὴν τῶν φορτίων διάθεσιν μετρίως ἐζημιοῦτο .
τοῦ δὲ Κλεομένους φήσαντος οὐδὲν αὐτῷ περιεῖναι τῶν δεδομένων , λυπηθεὶς ὁ Νικαγόρας ἐκφέρει τῷ Σωσιβίῳ τὸ σκῶμμα τοῦ Κλεομένους , ὁ δὲ καὶ τοῦτο μὲν ἀσμένως ἔλαβεν , ἐκ δὲ μείζονος αἰτίας τὸν βασιλέα παροξῦναι ζητῶν ἔπεισε τὸν Νικαγόραν ἐπιστολὴν γράψαντα κατὰ τοῦ Κλεομένους ἀπολιπεῖν , ὡς ἐγνωκότος , εἰ λάβοι τριήρεις καὶ στρατιώτας παρ αὐτοῦ , Κυρήνην κατασχεῖν .
ὁ μὲν οὖν Νικαγόρας ταῦτα γράψας ἀπέπλευσε ·
τοῦ δὲ Σωσιβίου μετὰ τέσσαρας ἡμέρας τὴν ἐπιστολὴν πρὸς τὸν Πτολεμαῖον ἀνενεγκόντος ὡς ἀρτίως αὐτῷ δεδομένην καὶ παροξύναντος τὸ μειράκιον , ἔδοξεν εἰς οἰκίαν μεγάλην εἰσαγαγεῖν τὸν Κλεομένην , καὶ τὴν ἄλλην ὁμοίως παρέχοντας δίαιταν ἐξόδων εἴργειν .
ἦν μὲν οὖν καὶ ταῦτα λυπηρὰ τῷ Κλεομένει , μοχθηροτέρας δὲ τὰς περὶ τοῦ μέλλοντος ἐλπίδας ἔσχεν ἐκ τοιαύτης συντυχίας .
πτολεμαῖος ὁ Χρυσέρμου φίλος ὢν τοῦ βασιλέως πάντα τὸν χρόνον ἐπιεικῶς διείλεκτο τῷ Κλεομένει , καὶ συνήθειά τις ὑπῆρχεν αὐτοῖς καὶ παρρησία πρὸς ἀλλήλους .
οὗτος οὖν τότε , τοῦ Κλεομένους δεηθέντος ἐλθεῖν πρὸς αὐτόν , ἦλθε μὲν καὶ διελέχθη μέτρια , τὸ ὕποπτον ἐξαιρῶν καὶ περὶ τοῦ βασιλέως ἀπολογούμενος ·
ἀπιὼν δὲ πάλιν ἐκ τῆς οἰκίας , καὶ μὴ προνοήσας ἐξόπισθεν ἄχρι τῶν θυρῶν ἐπακολουθοῦντα τὸν Κλεομένη , πικρῶς ἐπετίμησε τοῖς φύλαξιν ὡς δὴ μέγα θηρίον καὶ δυστήρητον ἀμελῶς φυλάττουσι καὶ ῥᾳθύμως .
τούτων ὁ Κλεομένης αὐτήκοος γενόμενος , καὶ πρὶν αἰσθέσθαι τὸν Πτολεμαῖον ἀναχωρήσας ἔφρασε τοῖς φίλοις .
εὐθὺς οὖν πάντες ἃς πρότερον εἶχον ἐλπίδας ἐκβαλόντες , πρὸς ὀργὴν ἐβουλεύσαντο τοῦ Πτολεμαίου τὴν ἀδικίαν ἀμυνάμενοι καὶ τὴν ὕβριν ἀξίως τῆς Σπάρτης ἀποθανεῖν , καὶ μὴ περιμένειν ὥσπερ ἱερεῖα πιανθέντας κατακοπῆναι 0 ·
δεινὸν γάρ , εἰ τὰς πρὸς Ἀντίγονον , ἄνδρα πολεμιστὴν καὶ δραστήριον , διαλύσεις ὑπεριδὼν Κλεομένης κάθηται μητραγύρτου βασιλέως σχολὴν ἀναμένων , ὅταν πρῶτον ἀπόθηται τὸ τύμπανον καὶ καταπαύσῃ τὸν θίασον , ἀποκτενοῦντος αὐτόν 0 .
ἐπεὶ δὲ ἔδοξε ταῦτα καὶ κατὰ τύχην ὁ Πτολεμαῖος εἰς Κάνωβον ἐξώρμησε , πρῶτον μὲν διέδωκαν λόγον ὡς παραλύοιτο τῆς φυλακῆς ὑπὸ τοῦ βασιλέως ·
ἔπειτα ἔκ τινος ἔθους βασιλικοῦ τοῖς μέλλουσιν ἐξ εἱρκτῆς ἀπολύεσθαι δείπνου τε πεμπομένου καὶ ξενίων , οἱ φίλοι πολλὰ τοιαῦτα τῷ Κλεομένει παρασκευάσαντες ἔξωθεν εἰσέπεμψαν , ἐξαπατῶντες τοὺς φύλακας οἰομένους ὑπὸ τοῦ βασιλέως ἀπεστάλθαι .
καὶ γὰρ ἔθυε καὶ μετεδίδου τούτων ἀφθόνως αὐτοῖς , καὶ ἐπιτιθεὶς στεφάνους καὶ κατακλιθεὶς εἱστιᾶτο μετὰ τῶν φίλων , λέγεται δὲ τάχιον ἢ διεγνώκει πρὸς τὴν πρᾶξιν ὁρμῆσαι , συναισθόμενος οἰκέτην ἕνα τῶν συνειδότων τὴν πρᾶξιν ἔξω παρὰ γυναικὶ κεκοιμημένον ἧς ἤρα .
καὶ φοβηθεὶς μήνυσιν , ἐπειδὴ μέσον ἡμέρας ἦν καὶ τοὺς φύλακας ᾔσθετο καθεύδοντας ὑπὸ τῆς μέθης , ἐνδυσάμενος τὸν χιτῶνα καὶ τὴν ῥαφὴν ἐκ τοῦ δεξιοῦ παραλυσάμενος ὤμου , γυμνῷ τῷ ξίφει μετὰ τῶν φίλων ἐξεπήδησεν ἐνεσκευασμένων ὁμοίως , δεκατριῶν ὄντων .
ἱππίτας δὲ χωλὸς ὢν τῇ μὲν πρώτῃ συνεξέπεσεν ὁρμῇ προθύμως , ὡς δὲ ἑώρα σχολαίτερον πορευομένους δι αὐτόν , ἐκέλευσεν ἀνελεῖν καὶ μὴ διαφθείρειν τὴν πρᾶξιν , ἄχρηστον ἄνθρωπον περιμένοντας , ἔτυχε δὲ τῶν Ἀλεξανδρέων τις ἵππον ἄγων παρὰ τὰς θύρας ·
τοῦτον ἀφελόμενοι καὶ τὸν Ἱππίταν ἀναβαλόντες , ἐφέροντο δρόμῳ διὰ τῶν στενωπῶν καὶ παρεκάλουν τὸν ὄχλον ἐπὶ τὴν ἐλευθερίαν .
τοῖς δὲ τοσοῦτον , ὡς ἔοικεν , ἀλκῆς μετῆν ὅσον ἐπαινεῖν καὶ θαυμάζειν τὴν τοῦ Κλεομένους τόλμαν , ἀκολουθεῖν δὲ καὶ βοηθεῖν οὐδεὶς ἐθάρρει .
τὸν μὲν οὖν τοῦ Χρυσέρμου Πτολεμαῖον ἐκ τῆς αὐλῆς ἐξιόντα τρεῖς εὐθὺς προσπεσόντες ἀπέκτειναν ἑτέρου δὲ Πτολεμαίου τοῦ φυλάσσοντος τὴν πόλιν ἐλαύνοντος ἅρματι πρὸς αὐτούς , ὁρμήσαντες ἐναντίοι τοὺς μὲν ὑπηρέτας καὶ δορυφόρους διεσκέδασαν , αὐτόν δὲ κατασπάσαντες ἀπὸ τοῦ ἅρματος ἀπέκτειναν .
εἶτα πρὸς τὴν ἄκραν ἐχώρουν , ἀναρρῆξαι διανοούμενοι τὸ δεσμωτήριον καὶ χρήσασθαι τῷ πλήθει τῶν δεδεμένων .
ἔφθασαν δὲ φραξάμενοι καλῶς οἱ φύλακες , ὥστε καὶ ταύτης ἀποκρουσθέντα τῆς πείρας τὸν Κλεομένη διαφέρεσθαι καὶ πλανᾶσθαι κατὰ τὴν πόλιν , οὐδενὸς αὐτῷ προσχωροῦντος , ἀλλὰ φευγόντων καὶ φοβουμένων ἁπάντων .
οὕτως οὖν ἀποστὰς καὶ πρὸς τοὺς φίλους εἰπών , οὐδὲν ἦν ἄρα θαυμαστὸν ἄρχειν γυναῖκας ἀνθρώπων φευγόντων τὴν ἐλευθερίαν , παρεκάλεσε πάντας ἀξίως αὐτοῦ καὶ τῶν πεπραγμένων τελευτᾶν .
καὶ πρῶτος μὲν Ἱππίτας ὑπὸ τῶν νεωτέρων τινὸς ἐπλήγη δεηθείς , ἔπειτα τῶν ἄλλων ἕκαστος εὐκόλως καὶ ἀδεῶς ἑαυτὸν ἀποσφάττει , πλὴν Παντέως τοῦ πρώτου Μεγάλην πόλιν καταλαβόντος .
τοῦτον δὲ κάλλιστον ὥρᾳ καὶ πρὸς τὴν ἀγωγὴν εὐφυέστατον τῶν νέων γενόμενον ἐρώμενον ἐσχηκὼς ὁ βασιλεὺς ἐκέλευσεν , ὅταν αὐτόν τε καὶ τοὺς ἄλλους ἴδῃ πεπτωκότας , οὕτω τελευτᾶν .
ἤδη δὲ κειμένων ἁπάντων ἐπιπορευόμενος ὁ Παντεὺς καὶ τῷ ξιφιδίῳ παραπτόμενος καθ ἕκαστον ἀπεπειρᾶτο μή τις διαλανθάνοι ζῶν .
ἐπεὶ δὲ καὶ τὸν Κλεομένη νύξας παρὰ τὸ σφυρὸν εἶδε συστρέψαντα τὸ πρόσωπον , ἐφίλησεν αὐτόν , εἶτα παρεκάθισε ·
καὶ τέλος ἔχοντος ἤδη περιβαλὼν τὸν νεκρὸν ἑαυτὸν ἐπικατέσφαξε .
κλεομένης μὲν οὖν ἑκκαίδεκα τῆς Σπάρτης βασιλεύσας ἔτη καὶ τοιοῦτος ἀνὴρ γενόμενος οὕτω κατέστρεψε , Τῆς δὲ φήμης εἰς τὴν πόλιν ὅλην σκεδασθείσης ἡ μὲν Κρατησίκλεια , καίπερ οὖσα γενναία γυνὴ , πρ οὔδωκε τὸ φρόνημα πρὸς τὸ τῆς συμφορᾶς μέγεθος , καὶ περιβαλοῦσα τὰ παιδία τοῦ Κλεομένους ὠλοφύρετο .
τῶν δὲ παιδίων τὸ πρεσβύτερον ἀποπηδῆσαν , οὐδενὸς ἂν προσδοκήσαντος , ἀπὸ τοῦ τέγους ἐπὶ κεφαλὴν ἔρριψεν ἑαυτό καὶ κακῶς μὲν ἔσχεν , οὐ μὴν ἀπέθανεν , ἀλλ ἤρθη βοῶν καὶ ἀγανακτοῦν ἐπὶ τῷ διακωλύεσθαι τελευτᾶν .
ὁ δὲ Πτολεμαῖος , ὡς ἔγνω ταῦτα , προσέταξε τὸ μὲν σῶμα τοῦ Κλεομένους κρεμάσαι καταβυρσώσαντας , ἀποκτεῖναι δὲ τὰ παιδία καὶ τὴν μητέρα καὶ τὰς περὶ αὐτὴν γυναῖκας .
ἐν δὲ ταύταις ἦν καὶ Παντέως γυνή καλλίστη καὶ γενναιοτάτη τὸ εἶδος .
ἔτι δὲ αὐτοῖς νεογάμοις οὖσιν ἐν ἀκμαῖς ἐρώτων αἱ τύχαι συνέβησαν , εὐθὺς μὲν οὖν συνεκπλεῦσαι τῷ Παντεῖ βουλομένην αὐτὴν οὐκ εἴασαν οἱ γονεῖς , ἀλλὰ βίᾳ κατακλείσαντες ἐφύλαττον ·
ὀλίγῳ δὲ ὕστερον ἵππον ἑαυτῇ παρασκευάσασα καὶ χρυσίδιον οὐ πολὺ νυκτὸς ἀπέδρα , καὶ διώξασα συντόνως ἐπὶ Ταίναρον , ἐκεῖθεν ἐπέβη νεὼς εἰς Αἴγυπτον πλεούσης ·
καὶ διεκομίσθη πρὸς τόν ἄνδρα καὶ συνδιήνεγκεν αὐτῷ τόν ἐπὶ ξένης βίον ἀλύπως καὶ ἱλαρῶς .
αὕτη τότε τὴν Κρατησίκλειαν ὑπὸ τῶν στρατιωτῶν ἐξαγομένην ἐχειραγώγει , τόν τε πέπλον αὐτῆς ὑπολαμβάνουσα , καὶ θαρρεῖν παρακαλοῦσα μηδέν τι μη δ αὐτὴν ἐκπεπληγμένην τόν θάνατον , ἀλλ ἓν μόνον αἰτουμένην , πρὸ τῶν παιδίων ἀποθανεῖν .
ἐπεὶ δὲ ἦλθον εἰς τόν τόπον ἐν ᾧ ταῦτα δρᾶν εἰώθεσαν οἱ ὑπηρέται , πρῶτον μὲν τὰ παιδία , τῆς Κρατησικλείας ὁρώσης , ἔσφαττον , εἶτα ἐκείνην , ἓν τοῦτο μόνον ἐπὶ τηλικούτοις φθεγξαμένην πάθεσιν , ὦ τέκνα , ποῖ ἐμόλετε ;
ἡ δὲ Παντέως γυνὴ , περιζωσαμένη τὸ ἱμάτιον , εὔρωστος οὖσα καὶ μεγάλη τῶν ἀποθνῃσκουσῶν ἑκάστην σιωπῇ καὶ μεθ ἡσυχίας ἐθεράπευε καὶ περιέστελλεν ἐκ τῶν ἐνδεχομένων .
τέλος δὲ μετὰ πάσας ἑαυτὴν κοσμήσασα , καὶ καταγαγοῦσα τὴν περιβολήν , καὶ μηδένα προσελθεῖν ἐάσασα μη δὲ ἰδεῖν ἄλλον ἢ τόν ἐπὶ τῆς σφαγῆς τεταγμένον , ἡρωικῶς κατέστρεψεν , οὐδενὸς δεηθεῖσα κοσμοῦντος καὶ περικαλύπτοντος μετὰ τὴν τελευτήν 0 .
οὕτω παρέμεινε τῷ θανάτῳ τὸ κόσμιον τῆς ψυχῆς , καὶ διεφύλαξεν ἣν ζῶσα φρουρὰν τῷ σώματι περιέθηκεν .
ἡ μὲν οὖν Λακεδαίμων , ἐφαμίλλως ἀγωνισαμένη τῷ γυναικείῳ δράματι πρὸς τὸ ἀνδρεῖον , ἐν τοῖς ἐσχάτοις καιροῖς ἐπέδειξε τὴν ἀρετὴν ὑβρισθῆναι μὴ δυναμένην ὑπὸ τῆς τύχης , ὀλίγαις δὲ ὕστερον ἡμέραις οἱ τὸ σῶμα τοῦ Κλεομένους ἀνεσταυρωμένον παραφυλάττοντες εἶδον εὐμεγέθη δράκοντα τῇ κεφαλῇ περιπεπλεγμένον καὶ ἀποκρύπτοντα τὸ πρόσωπον , ὥστε μηδὲν ὄρνεον ἐφίπτασθαι σαρκοφάγον .
ἐκ δὲ τούτου δεισιδαιμονία προσέπεσε τῷ βασιλεῖ καὶ φόβος , ἄλλων καθαρμῶν ταῖς γυναιξὶν ἀρχὴν παρασχών , ὡς ἀνδρὸς ἀνῃρημένου θεοφιλοῦς καὶ κρείττονος τὴν φύσιν .
οἱ δὲ Ἀλεξανδρεῖς καὶ προσετρέποντο φοιτῶντες ἐπὶ τὸν τόπον , ἥρωα τὸν Κλεομένη καὶ θεῶν παῖδα προσαγορεύοντες , ἄχρι οὗ κατέπαυσαν αὐτοὺς οἱ σοφώτεροι , διδόντες λόγον ὡς μελίττας μὲν βόες , σφῆκας δὲ ἵπποι κατασαπέντες ἐξανθοῦσι , κάνθαροι δὲ ὄνων τὸ αὐτὸ παθόντων ζῳογονοῦνται , τὰ δὲ ἀνθρώπινα σώματα , τῶν περὶ τὸν μυελὸν ἰχώρων συρροήν τινα καὶ σύστασιν ἐν ἑαυτοῖς λαβόντων , ὄφεις ἀναδίδωσι .
καὶ τοῦτο κατιδόντες οἱ παλαιοὶ μάλιστα τῶν ζῴων τὸν δράκοντα τοῖς ἥρωσι συνῳκείωσαν .
ἡμεῖς δὲ τὴν πρώτην ἱστορίαν ἀποδεδωκότες ἔχομεν οὐκ ἐλάττονα πάθη τούτων ἐν τῇ Ῥωμαϊκῇ συζυγίᾳ θεωρῆσαι , τὸν Τιβερίου καὶ Γαΐου βίον ἀντιπαραβάλλοντες .
οὗτοι Τιβερίου Γράγχου παῖδες ἦσαν , ᾧ τιμητῇ τε Ῥωμαίων γενομένῳ καὶ δὶς ὑπατεύσαντι καὶ θριάμβους δύο καταγαγόντι λαμπρότερον ἦν τὸ ἀπὸ τῆς ἀρετῆς ἀξίωμα ·
διὸ καὶ τὴν Σκηπίωνος τοῦ καταπολεμήσαντος Ἀννίβαν θυγατέρα Κορνηλίαν , οὐκ ὢν φίλος , ἀλλὰ καὶ διάφορος τῷ ἀνδρὶ γεγονώς , λαβεῖν ἠξιώθη μετὰ τὴν ἐκείνου τελευτήν .
λέγεται δέ ποτε συλλαβεῖν αὐτὸν ἐπὶ τῆς κλίνης ζεῦγος δρακόντων , τοὺς δὲ μάντεις σκεψαμένους τὸ τέρας ἄμφω μὲν οὐκ ἐᾶν ἀνελεῖν οὐ δὲ ἀφεῖναι , περὶ δὲ θατέρου διαιρεῖν , ὡς ὁ μὲν ἄρρην τῷ Τιβερίῳ φέροι θάνατον ἀναιρεθείς , ἡ δὲ θήλεια τῇ Κορνηλίᾳ 0 .
τὸν οὖν Τιβέριον καὶ φιλοῦντα τὴν γυναῖκα , καὶ μᾶλλον αὐτῷ προσήκειν ὄντι πρεσβυτέρῳ τελευτᾶν ἡγούμενον ἔτι νέας οὔσης ἐκείνης , τὸν μὲν ἄρρενα κτεῖναι τῶν δρακόντων , ἀφεῖναι δὲ τὴν θήλειαν εἶτα ὕστερον οὐ πολλῷ χρόνῳ τελευτῆσαι , δεκαδύο παῖδας ἐκ τῆς Κορνηλίας αὐτῷ γεγονότας καταλιπόντα .
κορνηλία δὲ ἀναλαβοῦσα τοὺς παῖδας καὶ τὸν οἶκον , οὕτω σώφρονα καὶ φιλότεκνον καὶ μεγαλόψυχον αὑτὴν παρέσχεν ὥστε μὴ κακῶς δόξαι βεβουλεῦθαι τὸν Τιβέριον ἀντὶ τοιαύτης γυναικὸς ἀποθανεῖν ἑλόμενον , ἥ γε καὶ Πτολεμαίου τοῦ βασιλέως κοινουμένου τὸ διάδημα καὶ μνωμένου τὸν γάμον αὐτῆς ἠρνήσατο , καὶ χηρεύουσα τοὺς μὲν ἄλλους ἀπέβαλε παῖδας , μίαν δέ τῶν θυγατέρων , ἢ Σκηπίωνι τῷ νεωτέρῳ συνῴκησε , καὶ δύο υἱοὺς , περὶ ὧν τάδε γέγραπται , Τιβέριον καὶ Γάϊον , διαγενομένους οὕτω φιλοτίμως ἐξέθρεψεν ὥστε πάντων εὐφυεστάτους Ῥωμαίων ὁμολογουμένως γεγονότας πεπαιδεῦσθαι δοκεῖν βέλτιον ἢ πεφυκέναι πρὸς ἀρετήν .
ἐπεὶ δέ , ὥσπερ ἡ τῶν πλασσομένων καὶ γραφομένων Διοσκούρων ὁμοιότης ἔχει τινὰ τοῦ πυκτικοῦ πρὸς τὸν δρομικὸν ἐπὶ τῆς μορφῆς διαφοράν , οὕτω τῶν νεανίσκων ἐκείνων ἐν πολλῇ τῇ πρὸς ἀνδρείαν καὶ σωφροσύνην , ἔτι δὲ ἐλευθεριότητα καὶ λογιότητα καὶ μεγαλοψυχίαν ἐμφερείᾳ μεγάλαι περὶ τὰ ἔργα καὶ τὰς πολιτείας οἷον ἐξήνθησαν καὶ διεφάνησαν ἀνομοιότητες , οὐ χεῖρον εἶναί μοι δοκεῖ ταύτας προεκθέσθαι 0 .
πρῶτον μὲν οὖν ἰδέᾳ προσώπου καὶ βλέμματι καὶ κινήματι πρᾶος καὶ καταστηματικὸς ἦν ὁ Τιβέριος , ἔντονος δὲ καὶ σφοδρὸς ὁ Γάϊος , ὥστε καὶ δημηγορεῖν τὸν μὲν ἐν μιᾷ χώρᾳ βεβηκότα κοσμίως , τὸν δὲ Ῥωμαίων πρῶτον ἐπὶ τοῦ βήματος περιπάτῳ τε χρήσασθαι καὶ περισπάσαι τήν τήβεννον ἐξ ὤμου λέγοντα , καθάπερ Κλέωνα τὸν Ἀθηναῖον ἱστόρηται περισπάσαι τε τήν περιβολὴν καὶ τὸν μηρὸν ἀλοῆσαι πρῶτον τῶν δημηγορούντων 0 .
ἔπειτα ὁ λόγος τοῦ μὲν Γαΐου φοβερὸς καὶ περιπαθὴς εἰς δείνωσιν , ἡδίων δὲ ὁ τοῦ Τιβερίου καὶ μᾶλλον ἐπαγωγὸς οἴκτου 0 1 ·
τῇ δὲ λέξει καθαρὸς καὶ διαπεπονημένος ἀκριβῶς ἐκεῖνος , ὁ δὲ Γαΐου πιθανὸς καὶ γεγανωμένος 0 1 .
οὕτω δὲ καὶ περὶ δίαιταν καὶ τράπεζαν εὐτελὴς καὶ ἀφελὴς ὁ Τιβέριος , ὁ δὲ Γάιος τοῖς μὲν ἄλλοις παραβαλεῖν σώφρων καὶ αὐστηρός , τῇ δὲ πρὸς τὸν ἀδελφὸν διαφορᾷ νεοπρεπὴς καὶ περίεργος , ὡς οἱ περὶ Δροῦσον ἤλεγχον ὅτι δελφῖνας ἀργυροῦς ἐπρίατο τιμῆς εἰς ἑκάστην λίτραν δραχμῶν χιλίων καὶ διακοσίων πεντήκοντα , τῷ δὲ ἤθει κατὰ τήν τοῦ λόγου διαφορὰν ὁ μὲν ἐπιεικὴς καὶ πρᾶος , ὁ δὲ τραχὺς καὶ θυμοειδής , ὥστε καὶ παρὰ γνώμην ἐν τῷ λέγειν ἐκφερόμενον πολλάκις ὑπ ὀργῆς τήν τε φωνὴν ἀποξύνειν καὶ βλασφημεῖν καὶ συνταράττειν τὸν λόγον 0 1 2 .
ὅθεν καὶ βοήθημα τῆς ἐκτροπῆς ἐποιήσατο ταύτης τὸν Λικίννιον , οἰκέτην οὐκ ἀνόητον , ὃς ἔχων φωνασκικὸν ὄργανον , ᾧ τοὺς φθόγγους ἀναβιβάζουσιν , ὄπισθεν ἑστὼς τοῦ Γαΐου λέγοντος , ὁπηνίκα τραχυνόμενον αἴσθοιτο τῇ φωνῇ καὶ παραρρηγνύμενον δι ὀργήν , ἐνεδίδου τόνον μαλακόν , ᾧ τὸ σφοδρὸν εὐθὺς ἐκεῖνος ἅμα τοῦ πάθους καὶ τῆς φωνῆς ἀνιεὶς ἐπραΰνετο καὶ παρεῖχεν ἑαυτὸν εὐανάκλητον .
αἱ μὲν οὖν διαφοραὶ τοιαῦταί τινες ἦσαν αὐτῶν ·
ἀνδραγαθία δὲ πρὸς τοὺς πολεμίους καὶ πρὸς τοὺς ὑπηκόους δικαιοσύνη καὶ πρὸς τὰς ἀρχὰς ἐπιμέλεια καὶ πρὸς τὰς ἡδονὰς ἐγκράτεια , ἀπαράλλακτος , ἦν δὲ πρεσβύτερος ἐνιαυτοῖς ἐννέα ὁ Τιβέριος 0 ·
καὶ τοῦτο τὴν ἑκατέρου πολιτείαν ἀπηρτημένην τοῖς χρόνοις ἐποίησε καὶ τὰς πράξεις οὐχ ἥκιστα διελυμήνατο , μὴ συνακμασάντων μη δὲ συμβαλόντων εἰς τὸ αὐτὸ τὴν δύναμιν , μεγάλην ἂν ἐξ ἀμφοῖν ὁμοῦ καὶ ἀνυπέρβλητον γενομένην .
λεκτέον οὖν ἰδίᾳ περὶ ἑκατέρου καὶ περὶ τοῦ πρεσβυτέρου πρότερον .
ἐκεῖνος τοίνυν εὐθὺς ἐκ παίδων γενόμενος οὕτως ἦν περιβόητος ὥστε τῆς τῶν αὐγούρων λεγομένης ἱερωσύνης ἀξιωθῆναι δι ἀρετὴν μᾶλλον ἢ διὰ τὴν εὐγένειαν 0 .
ἐδήλωσε δὲ Ἄππιος Κλαύδιος , ἀνὴρ ὑπατικὸς καὶ τιμητικὸς καὶ προγεγραμμένος κατ ἀξίωμα τῆς Ῥωμαίων βουλῆς καὶ πολὺ φρονήματι τοὺς καθ αὑτὸν ὑπεραίρων .
ἑστιωμένων γὰρ ἐν τ αὐτῷ τῶν ἱερέων , προσαγορεύσας τὸν Τιβέριον καὶ φιλοφρονηθεὶς , αὐτὸς ἐμνᾶτο τῇ θυγατρὶ νυμφίον .
δεξαμένου δὲ ἀσμένως ἐκείνου καὶ τῆς καταινέσεως οὕτω γενομένης , εἰσιὼν ὁ Ἄππιος οἴκαδε πρὸς αὑτὸν ἀπὸ τῆς θύρας εὐθὺς ἐκάλει τὴν γυναῖκα μεγάλῃ τῇ φωνῇ βοῶν , ὦ Ἀντιστία , τὴν Κλαυδίαν ἡμῶν ἀνδρὶ καθωμολόγηκα .
κ ἀκείνη θαυμάσασα , τίς , εἶπεν , ἡ σπουδή ἢ τί τὸ τάχος 0 ;
εἰ δὲ Τιβέριον αὐτῇ Γράγχον εὑρήκεις νυμφίον 0 .
οὐκ ἀγνοῶ δὲ ὅτι τοῦτό τινες ἐπὶ τὸν πατέρα τῶν Γράγχων Τιβέριον καὶ Σκηπίωνα τὸν Ἀφρικανὸν ἀναφέρουσιν , ἀλλ οἱ πλείους ὡς ἡμεῖς γράφομεν ἱστοροῦσι , καὶ Πολύβιος μετὰ τὴν Σκηπίωνος Ἀφρικανοῦ τελευτὴν τοὺς οἰκείους φησὶν ἐκ πάντων προκρίναντας τὸν Τιβέριον δοῦναι τὴν Κορνηλίαν , ὡς ὑπὸ τοῦ πατρὸς ἀνέκδοτον καὶ ἀνέγγυον ἀπολειφθεῖσαν .
ὁ δ οὖν νεώτερος Τιβέριος στρατευόμενος ἐν Λιβύῃ μετὰ τοῦ δευτέρου Σκηπίωνος , ἔχοντος αὑτοῦ τὴν ἀδελφήν , ὁμοῦ συνδιαιτώμενος ὑπὸ σκηνὴν τῷ στρατηγῷ ταχὺ μὲν αὐτοῦ τὴν φύσιν κατέμαθε , πολλὰ καὶ μεγάλα πρὸς ζῆλον ἀρετῆς καὶ μίμησιν ἐπὶ τῶν πράξεων ἐκφέρουσαν , ταχὺ δὲ τῶν νέων πάντων ἐπρώτευεν εὐταξίᾳ καὶ ἀνδρείᾳ ·
καὶ τοῦ γε τείχους ἐπέβη τῶν πολεμίων πρῶτος , ὥς φησι Φάννιος , λέγων καὶ αὐτὸς τῷ Τιβερίῳ συνεπιβῆναι καὶ συμμετασχεῖν ἐκείνης τῆς ἀριστείας .
πολλὴν δὲ καὶ παρὼν εὔνοιαν εἶχεν ἐν τῷ στρατοπέδῳ καὶ πόθον ἀπαλλαττόμενος αὑτοῦ κατέλιπε .
μετὰ δὲ τὴν στρατείαν ἐκείνην αἱρεθεὶς ταμίας ἔλαχε τῶν ὑπάτων Γαΐῳ Μαγκίνῳ συστρατεύειν ἐπὶ Νομαντίνους , ἀνθρώπῳ μὲν οὐ πονηρῷ , βαρυποτμοτάτῳ δὲ Ῥωμαίων στρατηγῷ , διὸ καὶ μᾶλλον ἐν τύχαις παραλόγοις καὶ πράγμασιν ἐναντίοις τοῦ Τιβερίου διέλαμψεν οὐ μόνον τὸ συνετὸν καὶ ἀνδρεῖον , ἀλλ , ὃ θαυμάσιον ἦν , αἰδώς τε πολλὴ καὶ τιμὴ τοῦ ἄρχοντος , ὑπὸ τῶν κακῶν οὐ δ ἑαυτὸν , εἰ στρατηγός ἐστιν , ἐπιγινώσκοντος .
ἡττηθεὶς γὰρ μάχαις μεγάλαις ἐπεχείρησε μὲν ἀναζευγνύναι νυκτὸς , ἐκλιπὼν τὸ στρατόπεδον αἰσθομένων δὲ τῶν Νομαντίνων καὶ τὸ μὲν στρατόπεδον εὐθὺς λαβόντων , τοῖς δὲ ἀνθρώποις ἐπιπεσόντων φεύγουσι καὶ τοὺς ἐσχάτους φονευόντων , τὸ δὲ πᾶν ἐγκυκλουμένων στράτευμα καὶ συνωθούντων εἰς τόπους χαλεποὺς καὶ διάφευξιν οὐκ ἔχοντας , ἀπογνοὺς τὴν ἐκ τοῦ βιάζεσθαι σωτηρίαν ὁ Μαγκῖνος ἐπεκηρυκεύετο περὶ σπονδῶν καὶ διαλύσεων πρὸς αὐτούς ·
οἱ δὲ πιστεύειν ἔφασαν οὐδενὶ πλὴν μόνῳ Τιβερίῳ , καὶ τοῦτον ἐκέλευον ἀποστέλλειν πρὸς αὐτούς , ἐπεπόνθεσαν δὲ τοῦτο καὶ δι αὐτὸν τὸν νεανίσκον ἦν γὰρ αὐτοῦ πλεῖστος λόγος ἐπὶ στρατιᾶς , καὶ μεμνημένοι τοῦ πατρὸς Τιβερίου , ὃς πολεμήσας Ἴβηρσι καὶ πολλοὺς καταστρεψάμενος εἰρήνην ἔθετο πρὸς τοὺς Νομαντίνους καὶ ταύτην ἐμπεδοῦντα τὸν δῆμον ὀρθῶς καὶ δικαίως ἀεὶ παρέσχεν .
οὕτω δὴ πεμφθεὶς ὁ Τιβέριος καὶ συγγενόμενος τοῖς ἀνδράσι , καὶ τὰ μὲν πείσας , τὰ δὲ δεξάμενος ἐσπείσατο , καὶ δισμυρίους ἔσωσε περιφανῶς  Ῥωμαίων πολίτας , ἄνευ θεραπείας καὶ τῶν ἔξω τάξεως ἑπομένων .
τὰ δὲ ἐν τῷ χάρακι ληφθέντα χρήματα πάντα κατέσχον οἱ Νομαντῖνοι καὶ διεπόρθησαν .
ἐν δὲ τούτοις καὶ πινακίδες ἦσαν τοῦ Τιβερίου , γράμματα καὶ λόγους ἔχουσαι τῆς ταμιευτικῆς ἀρχῆς , ἃς περὶ πολλοῦ ποιούμενος ἀπολαβεῖν , ἤδη τοῦ στρατοῦ προκεχωρηκότος ἀνέστρεψε πρὸς τὴν πόλιν , ἔχων μεθ ἑαυτοῦ τρεῖς ἢ τέτταρας ἑταίρους .
ἐκκαλέσας δὲ τῶν Νομαντίνων τοὺς ἄρχοντας ἠξίου κομίσασθαι τὰς δέλτους , ὡς μὴ παράσχοι τοῖς ἐχθροῖς διαβολήν οὐκ ἔχων ἀπολογίσασθαι περὶ τῶν ᾠκονομημένων .
ἡσθέντες οὖν οἱ Νομαντῖνοι τῇ συντυχίᾳ τῆς χρείας παρεκάλουν αὐτὸν εἰσελθεῖν εἰς τὴν πόλιν ·
ὡς δὲ εἱστήκει βουλευόμενος , ἐγγὺς προσελθόντες ἐνεφύοντο ταῖς χερσὶ , καὶ λιπαρεῖς ἦσαν δεόμενοι μηκέτι νομίζειν αὐτοὺς πολεμίους , ἀλλ ὡς φίλοις χρῆσθαι καὶ πιστεύειν .
ἔδοξεν οὖν τῷ Τιβερίῳ ταῦτα ποιεῖν , τῶν τε δέλτων περιεχομένῳ καὶ δεδοικότι παροξύνειν ὡς ἀπιστουμένους τοὺς Νομαντίνους .
εἰσελθόντι δὲ εἰς τὴν πόλιν πρῶτον μὲν ἄριστον παρέθεσαν , καὶ πᾶσαν ἐποιήσαντο δέησιν ἐμφαγεῖν τι κοινῇ μετ αὐτῶν καθήμενον ἔπειτα τὰς δέλτους ἀπέδοσαν , καὶ τῶν ἄλλων ἃ βούλοιτο χρημάτων λαβεῖν ἐκέλευον .
ὁ δ οὐδὲν ἢ τὸν λιβανωτὸν ᾧ πρὸς τὰς δημοσίας ἐχρῆτο θυσίας λαβών , ἀπῆλθεν ἀσπασάμενος καὶ φιλοφρονηθεὶς τοὺς ἄνδρας 0 .